钦定古今图书集成/明伦汇编/官常典/第109卷 > 后汉
## 钦定古今图书集成/明伦汇编/官常典/第109卷 > 后汉

### 世祖建武二年夏四月封周后姬常为周承休公

按：《后汉书世祖本纪》云云。

〈注〉武帝封周后姬嘉为周子南君。成帝封姬延为周承休公。常即延之后。承休所封故城在今汝州东北

按《后汉书世祖本纪》云云。

〈注〉武帝封孔吉为“殷绍嘉公。”安即吉之裔也。

建武十三年“春二月庚午，以殷绍嘉公孔安为宋公，
周承休公姬常为卫公。”

按《后汉书世祖本纪》云云。按《百官志》，卫公、宋公。本
注曰：“建武二年，封周后姬常为周承休公，五年，封殷
后孔安为殷绍嘉公。十三年，改常为卫公，安为宋公，
以为汉宾，在三公上。”

〈注〉《五经通义》：“二王之后不考功，有诛无绝。”郑元曰：“王者存二代而封，及五郊天，用天子礼，以祭其始祖，行其正朔，此谓通三统也。三恪者，敬其先圣，封其后而已，无殊异者也。”